ddrg/super_eurlex huggingface dataset:
2000/717/YUTP: Neuvoston yhteinen toiminta 16 päivältä marraskuuta 2000, valtion- ja hallitusten päämiesten kokouksen järjestämisestä Zagrebissa (Zagrebin huippukokous)



Virallinen lehti nro L 290 , 17/11/2000 s. 0054 - 0054



Neuvoston yhteinen toiminta 16 päivältä marraskuuta 2000, valtion- ja hallitusten päämiesten kokouksen järjestämisestä Zagrebissa (Zagrebin huippukokous) (2000/717/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Feiran 19 ja 20 päivänä kesäkuuta 2000 kokoontunut Eurooppa-neuvosto painotti, että sen päätavoite on edelleen Länsi-Balkanin alueen maiden mahdollisimman täydellinen integroituminen Euroopan poliittiseen ja taloudelliseen valtavirtaan. (2) Euroopan unioni pyrkii edistämään alueen kaikissa maissa arvoja ja esikuvia, joihin unioni erityisesti perustuu: demokratiaa, ihmisoikeuksien ja vähemmistöjen oikeuksien kunnioittamista sekä oikeusvaltiota. (3) Feiran 19 ja 20 päivänä kesäkuuta 2000 kokoontunut Eurooppa-neuvosto suhtautui myönteisesti ajatukseen järjestää Euroopan unionin ja vakautus- ja assosiaatioprosessiin osallistuvien maiden välinen huippukokous ja korosti, että huippukokous vakuuttaisi alueen maat Euroopan niitä kohtaan tuntemasta solidaarisuudesta, antaisi mahdollisuuden tutkia niiden kanssa keinoja nopeuttaa demokraattista ja taloudellista uudistusta ja näin ollen vahvistaisi kyseisten maiden yhteyksiä Eurooppaan, edistämällä vakauden, vaurauden ja yhteistyön vahvistamista alueella, ON HYVÄKSYNYT TÄMÄN YHTEISEN TOIMINNAN: 1 artikla 1. Euroopan unioni antaa rahoitus- ja logistiikkatukea Euroopan unionin jäsenvaltioiden ja Slovenian, Albanian, entisen Jugoslavian tasavallan Makedonian, Bosnian ja Hertsegovinan, Kroatian ja Jugoslavian liittotasavallan valtion- ja hallitusten päämiesten kokouksen järjestämiseksi ja pitämiseksi Zagrebissa. 2. Edellä 1 kohdassa tarkoitettu rahoitustuki koskee kokouksen valmisteluista, järjestämisestä ja isännöinnistä aiheutuvia kustannuksia. 2 artikla 1. Rahoitusohje 1 artiklan soveltamiseksi on 770000 euroa. 2. Edellä 1 kohdassa mainituilla määrärahoilla rahoitettavia menoja hallinnoidaan Euroopan unionin yleiseen talousarvioon sovellettavien yhteisön menettelyjen ja sääntöjen mukaisesti. 3 artikla Tämä yhteinen toiminta tulee voimaan päivänä, jona se hyväksytään. 4 artikla Tämä yhteinen toiminta julkaistaan virallisessa lehdessä. Tehty Brysselissä 16 päivänä marraskuuta 2000. Neuvoston puolesta Puheenjohtaja R. Schwartzenberg
Neuvoston yhteinen kanta 20 päivältä marraskuuta 2000, aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta



Virallinen lehti nro L 292 , 21/11/2000 s. 0001 - 0001



Neuvoston yhteinen kanta 20 päivältä marraskuuta 2000, aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta (2000/722/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto määritteli 26 päivänä helmikuuta 1996 aseiden viennistä entiseen Jugoslaviaan yhteisen kannan 96/184/YUTP(1), jota on muutettu päätöksillä 98/498/YUTP(2) ja 1999/481/YUTP(3). (2) Neuvosto on päätynyt siihen, että Kroatian tilanteen kehittyminen, erityisesti sen sitoutuminen soveltamaan täysimääräisesti Daytonin ja Pariisin sopimuksia sekä sen aseidenvientipolitiikka, oikeuttavat yhteisen kannan 96/184/YUTP mukaisten, kyseisen valtion vastaisten rajoittavien toimenpiteiden kumoamisen. (3) Aseiden viennissä Kroatiaan ja entiseen Jugoslavian tasavaltaan Makedoniaan edellytetään, että jäsenvaltiot soveltavat tiukasti 8 päivänä kesäkuuta 1998 hyväksyttyjä aseiden vientiä koskevia Euroopan unionin käytännesääntöjä, ON MÄÄRITELLYT SEURAAVAN YHTEISEN KANNAN: 1 artikla Muutetaan yhteinen kanta 96/184/YUTP seuraavasti: 1) Poistetaan 2 kohdan i alakohdassa oleva ilmaisu "Kroatian". 2) Korvataan 2 kohdan ii alakohta seuraavasti: "ii) jollei YK:n turvallisuusneuvoston päätöslauselman N:o 1021 määräyksistä muuta johdu, Kroatiaa ja entistä Jugoslavian tasavaltaa Makedoniaa koskevat vientilupahakemukset käsitellään tapauskohtaisesti. Tämä säännös annetaan edellyttäen, että jäsenvaltiot soveltavat tiukasti 8 päivänä kesäkuuta 1998 hyväksyttyjä aseiden vientiä koskevia Euroopan unionin käytännesääntöjä. Jäsenvaltiot ottavat myös huomioon Euroopan unionin tätä aluetta koskevan, ensisijaisesti alueen rauhoittamiseen ja vakauttamiseen pyrkivän politiikan tavoitteet, mukaan lukien tarve aseiden rajoittamiseen ja vähentämiseen mahdollisimman alhaiselle tasolle sekä luottamusta lisäävät toimet." 2 artikla Tämä yhteinen kanta tulee voimaan päivänä, jona se tehdään. 3 artikla Tämä yhteinen kanta julkaistaan virallisessa lehdessä. Tehty Brysselissä 20 päivänä marraskuuta 2000. Neuvoston puolesta Puheenjohtaja H. Védrine (1) EYVL L 58, 7.3.1996, s. 1. (2) EYVL L 225, 12.8.1998, s. 1. (3) EYVL L 188, 21.7.1999, s. 3.
Neuvoston yhteinen kanta 29 päivältä syyskuuta 2000, neuvoston Etiopiasta ja Eritreasta määrittelemän yhteisen kannan 1999/206/YUTP voimassaolon jatkamisesta ja sen muuttamisesta siltä osin kuin on kyse aseidenvientikiellosta Etiopiaan ja Eritreaan



Virallinen lehti nro L 246 , 30/09/2000 s. 0069 - 0069



Neuvoston yhteinen kanta 29 päivältä syyskuuta 2000, neuvoston Etiopiasta ja Eritreasta määrittelemän yhteisen kannan 1999/206/YUTP voimassaolon jatkamisesta ja sen muuttamisesta siltä osin kuin on kyse aseidenvientikiellosta Etiopiaan ja Eritreaan (2000/584/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvoston 15 päivänä maaliskuuta 1999 Etiopiasta ja Eritreasta määrittelemän yhteisen kannan 1999/206/YUTP(1) voimassaolo päättyy 30 päivänä syyskuuta 2000. (2) Yhdistyneiden Kansakuntien turvallisuusneuvoston 17 päivänä toukokuuta 2000 hyväksymässä päätöslauselmassa 1298 (2000) jäsenvaltioita kielletään myymästä tai toimittamasta aseita ja niihin liittyviä tarvikkeita sekä mitä tahansa niitä koskevaa teknistä apua Etiopialle ja Eritrealle. (3) Tähän kieltoon on tehty poikkeuksia päätöslauselmissa 1298 (2000), 1312 (2000) ja 1320 (2000). (4) Eurooppa-neuvosto ilmaisi 20 päivänä kesäkuuta 2000 julkaistussa julistuksessa tyytyväisyytensä vihollisuuksien lopettamista koskevan sopimuksen allekirjoittamiseen. (5) Kumpaakin maata olisi edelleen rohkaistava saattamaan päätökseen neuvottelut niiden välisen kiistan ratkaisemiseksi. (6) Yhteisen kannan 1999/206/YUTP voimassaoloa olisi sen 3 artiklan säännösten mukaisesti jatkettava sekä muutettava sitä päätöslauselmien 1298 (2000), 1312 (2000) ja 1320 (2000) mukaisesti, ON HYVÄKSYNYT TÄMÄN YHTEISEN KANNAN: 1 artikla Yhteisen kannan 1999/206/YUTP voimassaoloa jatketaan 31 päivään maaliskuuta 2001. Sitä arvioidaan jatkuvasti uudelleen. 2 artikla Lisätään yhteiseen kantaan 1999/206/YUTP artikla seuraavasti: " 1 a artikla Edellä 1 artiklassa tarkoitettua kieltoa ei sovelleta: a) muiden kuin tappavien sotilastarvikkeiden toimituksiin yksinomaan humanitaariseen käyttöön Yhdistyneiden Kansakuntien turvallisuusneuvoston päätöslauselman 1298 (2000) 8 kohdan nojalla perustetun komitean hyväksymällä tavalla; b) yksinomaan Yhdistyneiden Kansakuntien käyttöön Etiopiassa ja Eritreassa tarkoitettujen aseiden ja niihin liittyvien tarvikkeiden myyntiin ja toimituksiin; eikä c) yksinomaan Yhdistyneiden Kansakuntien miinanraivaushallinnon alaisuudessa Etiopiassa ja Eritreassa suoritettavaa miinanraivausta varten tarkoitettujen varusteiden ja niihin liittyvien tarvikkeiden, mukaan lukien teknisen avun ja koulutuksen edellyttämät tarvikkeet, myyntiin ja toimituksiin." 3 artikla Tämä yhteinen kanta tulee voimaan päivänä, jona se hyväksytään. 4 artikla Tämä yhteinen kanta julkaistaan virallisessa lehdessä. Tehty Brysselissä 29 päivänä syyskuuta 2000. Neuvoston puolesta Puheenjohtaja L. Fabius (1) EYVL L 72, 18.3.1999, s. 1, yhteisen kannan voimassaoloa on viimeksi jatkettu yhteisellä kannalla 2000/230/YUTP (EYVL L 73, 22.3.2000, s. 1).
2000/455/YUTP: Neuvoston yhteinen kanta 20 päivältä heinäkuuta 2000, Sierra Leonesta peräisin olevien raakatimanttien tuonnin kieltämisestä



Virallinen lehti nro L 183 , 22/07/2000 s. 0002 - 0002



Neuvoston yhteinen kanta 20 päivältä heinäkuuta 2000, Sierra Leonesta peräisin olevien raakatimanttien tuonnin kieltämisestä (2000/455/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 5 päivänä heinäkuuta 2000 päätöslauselman 1306 (2000), jossa kielletään kaikkien raakatimanttien suora tai välillinen tuonti Sierra Leonesta alustavasti 18 kuukaudeksi ja annetaan poikkeuslupa sellaisten raakatimanttien tuonnille, joiden alkuperä on Sierra Leonen hallituksen vahvistama. (2) Yhteisön toiminta on tarpeen jäljempänä mainittujen toimenpiteiden toteuttamiseksi, ON MÄÄRITELLYT TÄMÄN YHTEISEN KANNAN: 1 artikla Kielletään kaikkien raakatimanttien suora tai välillinen tuonti Sierra Leonesta yhteisöön Yhdistyneiden Kansakuntien turvallisuusneuvoston päätöslauselmassa 1306 (2000) asetettujen ehtojen mukaisesti. 2 artikla Sierra Leonen hallituksen päätöslauselman 1306 (2000) 5 kohdan mukaisen alkuperätodistusjärjestelmän avulla valvomat raakatimantit vapautetaan 1 artiklassa mainitusta toimenpiteestä. 3 artikla Tätä yhteistä kantaa tarkastellaan tarvittaessa uudelleen. 4 artikla Tämä yhteinen kanta tulee voimaan päivänä, jona se hyväksytään. Sitä sovelletaan 5 päivään tammikuuta 2002. 5 artikla Tämä yhteinen kanta julkaistaan virallisessa lehdessä. Tehty Brysselissä 20 päivänä heinäkuuta 2000. Neuvoston puolesta Puheenjohtaja F. Parly
Neuvoston yhteinen kanta 19 päivältä maaliskuuta 2001, yhteisen kannan 1999/206/YUTP voimassaolon jatkamisesta siltä osin kuin on kyse aseidenvientikiellosta Etiopiaan ja Eritreaan



Virallinen lehti nro L 080 , 20/03/2001 s. 0021 - 0021



Neuvoston yhteinen kanta 19 päivältä maaliskuuta 2001, yhteisen kannan 1999/206/YUTP voimassaolon jatkamisesta siltä osin kuin on kyse aseidenvientikiellosta Etiopiaan ja Eritreaan (2001/215/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvoston 15 päivänä maaliskuuta 1999 Etiopiasta ja Eritreasta määrittelemän yhteisen kannan 1999/206/YUTP(1) voimassaolo päättyy 31 päivänä maaliskuuta 2001. (2) Yhdistyneiden Kansakuntien turvallisuusneuvoston 17 päivänä toukokuuta 2000 hyväksymässä päätöslauselmassa 1298 (2000) jäsenvaltiot velvoitetaan estämään aseiden ja niihin liittyvien tarvikkeiden sekä mitä tahansa niitä koskevan teknisen avun myynti tai toimittaminen Etiopialle ja Eritrealle. (3) Tähän kieltoon on tehty poikkeuksia päätöslauselmissa 1298 (2000), 1312 (2000) ja 1320 (2000), ja yhteisen kannan voimassa oloa jatkettiin ja siihen tehtiin vastaavat muutokset yhteisellä kannalla 2000/584/YUTP(2). (4) Eurooppa-neuvosto ilmaisi 20 päivänä kesäkuuta 2000 julkaistussa julistuksessa tyytyväisyytensä vihollisuuksien lopettamista koskevan sopimuksen allekirjoittamiseen 18 päivänä kesäkuuta 2000. (5) Puheenjohtajavaltio ilmaisi Euroopan unionin puolesta 12 päivänä joulukuuta 2000 julkaistussa julkilausumassa tyytyväisyytensä rauhansopimuksen allekirjoittamiseen 12 päivänä joulukuuta 2000. (6) Yhdistyneiden Kansakuntien Etiopiassa ja Eritreassa olevan tarkkailijaryhmän (UNMEE) toimeksiantoa on jatkettu 6 kuukaudella 15 päivään syyskuuta 2001 päätöslauselmalla 1344/2001. (7) Euroopan unioni odottaa sekä Etiopian että Eritrean panevan rauhansopimuksen kokonaisuudessaan täytäntöön. (8) Päätöslauselman 1298 (2000) voimassaolo päättyy 17 päivänä toukokuuta 2001. Yhteisen kannan 1999/206/YUTP voimassaoloa olisi vastaavasti jatkettava, ON HYVÄKSYNYT TÄMÄN YHTEISEN KANNAN: 1 artikla Yhteisen kannan 1999/206/YUTP voimassaoloa jatketaan 31 päivään toukokuuta 2001, jollei neuvosto Yhdistyneiden Kansakuntien turvallisuusneuvoston asiaankuuluvien päätöslauselmien mukaisesti toisin päätä. 2 artikla Tätä yhteistä kantaa noudatetaan päivästä, jona se hyväksytään. 3 artikla Tämä yhteinen kanta julkaistaan virallisessa lehdessä. Tehty Brysselissä 19 päivänä maaliskuuta 2001. Neuvoston puolesta Puheenjohtaja A. Lindh (1) EYVL L 72, 18.3.1999, s. 1. (2) EYVL L 246, 30.9.2000, s. 69.
Oikaistaan neuvoston yhteinen kanta 2001/443/YUTP, 11 päivältä kesäkuuta 2001, kansainvälisestä rikostuomioistuimesta (EYVL L 155, 12.6.2001)



Virallinen lehti nro L 265 , 05/10/2001 s. 0042 - 0042



Oikaistaan neuvoston yhteinen kanta 2001/443/YUTP, 11 päivältä kesäkuuta 2001, kansainvälisestä rikostuomioistuimesta (Euroopan yhteisöjen virallinen lehti L 155, 12. kesäkuuta 2001) 1) Sivu 19, johdanto-osa a) 3 kappale: oikaistaan: "Kansainvälisen tuomioistuimen Rooman perussäännön..." seuraavasti: "Kansainvälisen rikostuomioistuimen Rooman perussäännön...". b) 7 kappale: oikaistaan: "... Euroopan unionin tehtävästä ihmisoikeuksien ja demokratiakehityksen edistämisestä kolmansissa maissa." seuraavasti: "... Euroopan unionin tehtävästä ihmisoikeuksien ja demokratiakehityksen edistämisessä kolmansissa maissa.". c) 8 kappale: oikaistaan: "... tehtäväksi annettiin laatia osallistujavaltioiden kokouksen ..." seuraavasti: "... tehtäväksi annettiin laatia sopimusvaltioiden kokouksen...". d) 9 kappale: oikaistaan: "... komitea sai 30 päivään heinäkuuta 2000 mennessä valmiiksi ehdotukset välineiksi, jotka koskevat rikosten tunnusmerkistöä sekä menettelyä ja ..." seuraavasti: "... komitea sai 30 päivään kesäkuuta 2000 mennessä valmiiksi ehdotukset välineiksi, jotka koskevat rikosten määritelmien tulkintaohjeita sekä oikeudenkäyntimenettelyä ja ...". e) 11 kappale: oikaistaan: "... vakuuttunut siitä, että yleinen liittyminen Rooman perussääntöön..." seuraavasti: "... vakuuttunut siitä, että maailmanlaajuinen liittyminen Rooman perussääntöön...". 2) Sivu 20, 3 artikla: oikaistaan: "... tukevat tuomioistuimen perustamista valmistelevan ..." seuraavasti: "... tukevat tuomioistuimen tosiasiallista perustamista valmistelevan...". 3) Sivu 20, 6 artikla: oikaistaan: "Samalla kun jäsenvaltiot neuvottelevat Roomassa pidetyn täysivaltaisten edustajien konferenssin päätösasiakirjan päätöslauselmassa F esitetyistä välineistä ja toteuttavat siinä määrättyä tehtävää, ne pyrkivät siihen, että ..." seuraavasti: "Neuvoteltaessa Roomassa pidetyn täysivaltaisten edustajien konferenssin päätösasiakirjan päätöslauselmassa F esitetyistä välineistä ja toteutettaessa siinä määrättyä tehtävää, jäsenvaltiot pyrkivät siihen, että ...".
Neuvoston yhteinen toiminta 25 päivältä kesäkuuta 2002, Euroopan unionin erityisedustajan toimeksiannon jatkamisesta entisessä Jugoslavian tasavallassa Makedoniassa



Virallinen lehti nro L 167 , 26/06/2002 s. 0013 - 0013



Neuvoston yhteinen toiminta 25 päivältä kesäkuuta 2002, Euroopan unionin erityisedustajan toimeksiannon jatkamisesta entisessä Jugoslavian tasavallassa Makedoniassa (2002/497/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto hyväksyi 29 päivänä lokakuuta 2001 yhteisen toiminnan 2001/760/YUTP(1) Alain Le Royn nimittämisestä Euroopan unionin erityisedustajaksi entiseen Jugoslavian tasavaltaan Makedoniaan erityisesti tehtävänään luoda ja ylläpitää läheisiä suhteita entisen Jugoslavian tasavallan Makedonian hallitukseen ja poliittiseen prosessiin osallistuviin osapuoliin sekä tarjota Euroopan unionin neuvoja ja välitystä poliittisessa prosessissa. (2) Neuvosto hyväksyi 18 päivänä helmikuuta 2002 Euroopan unionin erityisedustajan toimeksiannon jatkamista entisessä Jugoslavian tasavallassa Makedoniassa koskevan yhteisen toiminnan 2002/129/YUTP(2), jonka voimassaolo päättyy 30 päivänä kesäkuuta 2002. (3) Neuvosto sopi 13 päivänä toukokuuta 2002 periaatteesta jatkaa edelleen erityisedustajan toimeksiantoa entisessä Jugoslavian tasavallassa Makedoniassa. (4) Euroopan unionin erityisedustajien nimittämismenettelyistä ja hallinnollisista järjestelyistä 30 päivänä maaliskuuta 2000 neuvoston antamien sääntöjen mukaan jäsenvaltioiden ja komission edustustot voivat pyynnöstä tarjota omista resursseistaan aiheellista ja kohtuullista apua erityisedustajan toimistolle, ON HYVÄKSYNYT TÄMÄN YHTEISEN TOIMINNAN: 1 artikla Jatketaan yhteisen toiminnan 2001/760/YUTP voimassaoloa 31 päivään joulukuuta 2002. 2 artikla Tämä yhteinen toiminta tulee voimaan päivänä, jona se hyväksytään. 3 artikla Tämä yhteinen toiminta julkaistaan virallisessa lehdessä. Tehty Luxemburgissa 25 päivänä kesäkuuta 2002. Neuvoston puolesta Puheenjohtaja J. Matas I Palou (1) EYVL L 287, 31.10.2001, s. 1. (2) EYVL L 47, 19.2.2002, s. 1.
Neuvoston yhteinen kanta 13 päivältä kesäkuuta 2002 Liberiaan kohdistuvia rajoittavia toimenpiteitä koskevan yhteisen kannan 2001/357/YUTP muuttamisesta ja sen voimassaolon jatkamisesta



Virallinen lehti nro L 155 , 14/06/2002 s. 0062 - 0062



Neuvoston yhteinen kanta 13 päivältä kesäkuuta 2002 Liberiaan kohdistuvia rajoittavia toimenpiteitä koskevan yhteisen kannan 2001/357/YUTP muuttamisesta ja sen voimassaolon jatkamisesta (2002/457/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto hyväksyi 7 päivänä toukokuuta 2001 yhteisen kannan 2001/357/YUTP(1) Liberiaan kohdistuvista rajoittavista toimenpiteistä pannakseen täytäntöön Yhdistyneiden Kansakuntien turvallisuusneuvoston 7 päivänä maaliskuuta 2001 hyväksymän päätöslauselman 1343 (2001) Liberiaan kohdistettavista toimenpiteistä, jäljempänä "päätöslauselma 1343 (2001)". (2) Yhdistyneiden Kansakuntien turvallisuusneuvosto hyväksyi 7 päivänä toukokuuta 2002 päätöslauselman 1408 (2002), jonka nojalla päätöslauselman 1343 (2001) mukaisia Liberiaan kohdistettavia toimenpiteitä muutetaan ja niiden voimassaoloa jatketaan 7 päivään toukokuuta 2003. (3) Yhdistyneiden Kansakuntien turvallisuusneuvoston päätöslauselmassa 1408 (2002) kehotetaan Liberian hallitusta ottamaan käyttöön liberialaisten raakatimanttien alkuperää koskeva yksiselitteinen ja kansainvälisesti varmistettavissa oleva todistusjärjestelmä ja määrätään, että kun tällainen tehokas ja kansainvälisesti varmistettavissa oleva järjestelmä on valmis täysimääräisesti käyttöönotettavaksi, raakatimantteihin, joita Liberian hallitus valvoo alkuperätodistusjärjestelmän avulla, ei sovelleta Yhdistyneiden Kansakuntien turvallisuusneuvoston päätöslauselmaan 1343 (2001) sisältyvää tuontikieltoa. (4) Tiettyjen toimenpiteiden täytäntöönpano edellyttää yhteisön toimia, ON HYVÄKSYNYT TÄMÄN YHTEISEN KANNAN: 1 artikla Yhteisen kannan 2001/357/YUTP voimassaoloa jatketaan 7 päivään toukokuuta 2003, jollei neuvosto toisin päätä Yhdistyneiden Kansakuntien turvallisuusneuvoston myöhemmin hyväksymien asiaankuuluvien päätöslauselmien mukaisesti. 2 artikla Tätä yhteistä kantaa noudatetaan päivästä, jona se hyväksytään. Sitä sovelletaan 7 päivästä toukokuuta 2002. 3 artikla Tämä yhteinen kanta julkaistaan virallisessa lehdessä. Tehty Luxemburgissa 13 päivänä kesäkuuta 2002. Neuvoston puolesta Puheenjohtaja M. Rajoy Brey (1) EYVL L 126, 8.5.2001, s. 1.
Neuvoston yhteinen toiminta 11 päivältä maaliskuuta 2002, Euroopan unionin erityisedustajan nimittämisestä Bosnia ja Hertsegovinaan



Virallinen lehti nro L 070 , 13/03/2002 s. 0007 - 0007



Neuvoston yhteinen toiminta 11 päivältä maaliskuuta 2002, Euroopan unionin erityisedustajan nimittämisestä Bosnia ja Hertsegovinaan (2002/211/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto ilmoitti 18 päivänä helmikuuta 2002 olevansa halukas nimittämään seuraavan Bosnia ja Hertsegovinassa toimivan korkean edustajan Euroopan unionin erityisedustajaksi Bosnia ja Hertsegovinaan. Tällä tavoin Euroopan unioni toi selkeästi esille, että Bosnia ja Hertsegovinan tulevaisuuden perustana on sen yhdentyminen eurooppalaisiin rakenteisiin vakautus- ja assosiaatioprosessin avulla. (2) Rauhan täytäntöönpanoneuvoston johtoryhmä pani 28 päivänä helmikuuta 2002 merkille Euroopan unionin aikomuksen nimittää seuraava korkea edustaja Euroopan unionin erityisedustajaksi Bosnia ja Hertsegovinaan. (3) Neuvosto hyväksyi 11 päivänä maaliskuuta 2002 Euroopan unionin poliisioperaatiota koskevan yhteisen toiminnan 2002/210/YUTP(1), jonka 6 artiklan mukaan neuvoston olisi nimitettävä Euroopan unionin erityisedustaja Bosnia ja Hertsegovinaan, ON HYVÄKSYNYT TÄMÄN YHTEISEN TOIMINNAN: 1 artikla Nimitetään lordi Ashdown Euroopan unionin erityisedustajaksi Bosnia ja Hertsegovinaan. 2 artikla 1. Euroopan unionin erityisedustajan tehtävät eivät millään tavoin vaikuta Bosnia ja Hertsegovinassa toimivan korkean edustajan toimeksiantoon, ei myöskään hänen tehtäväänsä kaikkien siviilijärjestöjen ja -virastojen koordinoijana Daytonin/Pariisin rauhansopimuksen ja rauhan täytäntöönpanoneuvoston sitä seuranneiden päätelmien ja päätöslauselmien mukaisesti. 2. Hänen tehtävänään on kaiken oikeusvaltioperiaatteen alaan kuuluvan toiminnan yleinen valvonta ja tarvittaessa sitä koskevien neuvojen antaminen korkeana edustajana toimivalle pääsihteerille ja komissiolle. 3. Euroopan unionin erityisedustajan laajempaan tehtäväalueeseen kuuluu toimivalta antaa tarvittaessa ohjeita Euroopan unionin poliisioperaation johtajana toimivalle poliisikomentajalle. 3 artikla Euroopan unionin erityisedustaja raportoi neuvostolle pääsihteerinä toimivan korkean edustajan välityksellä. 4 artikla Tämä yhteinen toiminta tulee voimaan 3 päivänä kesäkuuta 2002. 5 artikla Tämä yhteinen toiminta julkaistaan virallisessa lehdessä. Tehty Brysselissä 11 päivänä maaliskuuta 2002. Neuvoston puolesta Puheenjohtaja J. Piqué i Camps (1) Ks. tämän virallisen lehden sivu 1.
Neuvoston yhteinen kanta 19 päivältä joulukuuta 2002, Sierra Leonesta peräisin olevien raakatimanttien tuonnin kieltämisestä



Virallinen lehti nro L 348 , 21/12/2002 s. 0002 - 0002



Neuvoston yhteinen kanta 19 päivältä joulukuuta 2002, Sierra Leonesta peräisin olevien raakatimanttien tuonnin kieltämisestä (2002/992/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 19 päivänä joulukuuta 2001 päätöslauselman 1385(2001), jolla jatketaan päätöslauselmassa 1306(2000), määrättyjä toimenpiteitä 5 päivään joulukuuta 2002 saakka. Päätöslauselmalla 1306(2002) kielletään kaikkien raakatimanttien suora tai välillinen tuonti Sierra Leonesta alustavasti 18 kuukaudeksi ja annetaan poikkeuslupa sellaisten raakatimanttien tuonnille, joiden alkuperä on Sierra Leonen hallituksen vahvistama. Tämän jälkeen neuvosto hyväksyi yhteisen kannan 2002/22/YUTP(1), jonka voimassaolo päättyi 5 päivänä joulukuuta 2002. (2) Yhdistyneiden Kansakuntien turvallisuusneuvosto hyväksyi 4 päivänä joulukuuta 2002 päätöslauselman 1446(2002), jonka nojalla päätöslauselman 1306(2000) mukaiset toimenpiteet pysyvät voimassa kuuden kuukauden ajan 5 päivästä joulukuuta 2002 alkaen. Tämän vuoksi olisi hyväksyttävä uusi yhteinen kanta. (3) Yhteisön toiminta on tarpeen tarvittavien toimenpiteiden toteuttamiseksi, ON HYVÄKSYNYT TÄMÄN YHTEISEN KANNAN: 1 artikla Kielletään kaikkien raakatimanttien suora tai välillinen tuonti Sierra Leonesta yhteisöön Yhdistyneiden Kansakuntien turvallisuusneuvoston päätöslauselmissa 1306(2000), 1385(2001) ja 1446(2002) asetettujen ehtojen mukaisesti. 2 artikla Edellä olevassa 1 artiklassa mainitusta toimenpiteestä vapautetaan raakatimantit, joita Sierra Leonen hallitus valvoo päätöslauselman 1306(2000) 5 kohdan mukaisen alkuperätodistusjärjestelmän avulla. 3 artikla Tätä yhteistä kantaa tarkastellaan tarvittaessa uudelleen. 4 artikla Tämä yhteinen kanta tulee voimaan päivänä, jona se hyväksytään. Sitä sovelletaan 5 päivästä joulukuuta 2002. Se lakkaa olemasta voimassa 5 päivänä kesäkuuta 2003. 5 artikla Tämä yhteinen kanta julkaistaan virallisessa lehdessä. Tehty Brysselissä 19 päivänä joulukuuta 2002. Neuvoston puolesta Puhemies L. Espersen (1) EYVL L 10, 12.1.2002, s. 81.